कुनै बेला ओभरलोड गाडी देख्ने बित्तिकै कारवाही गरिहाल्ने ट्राफिक प्रहरी अहिले भने सुस्त देखिएको छ । माथिल्लो दबाब र यातायात व्यवसायी संघको मिलेमतोमा कपिलवस्तु ट्राफिक प्रहरीले जरिवाना काटेर मात्रै ओभरलोडलाई वैधानिकता दिइरहेको श्रोतको दाबी छ । जिल्ला ट्राफिक प्रहरी कार्यालयको पछिल्लो २ महिनाको तथ्यांकबाट पनि यो केही हदसम्म पुष्टि हुन्छ । भदौ महिनामा ५ सय ९९ सवारी साधनलाई ओभरलोड गरेको भन्दै ट्राफिकले कारवाही गरेको थियो । तर असोज महिनाभित्र भने यो संख्या बढेर ६४० पुग्यो ।
